
ΣΥΜΒΑΣΗ ΜΕ ΣΤΕΓΕΣ ΥΠΟΣΤΗΡΙΖΟΜΕΝΗΣ ΔΙΑΒΙΩΣΗΣ

Αρ. Σύμβασης: 

Στο Μαρούσι Αττικής  σήμερα την  ………………………..,   οι συμβαλλόμενοι:

Ι. Το Νομικό Πρόσωπο Δημοσίου Δικαίου με την επωνυμία Εθνικός Οργανισμός Παροχών Υπηρεσιών Υγείας, που χάριν συντομίας θα αποκαλείται «Ε.Ο.Π.Υ.Υ.» και που εδρεύει στο Μαρούσι Αττικής (οδός  Αποστ. Παύλου 12 - Τ.Κ.151 23) με Α.Φ.Μ. 997478553  και Δ.Ο.Υ Αμαρουσίου και εκπροσωπείται νόμιμα από τον Πρόεδρο του Δ.Σ. αυτού Βασίλειο Πλαγιανάκο, νόμιμα εξουσιοδοτημένο για την υπογραφή της παρούσας με απόφαση του Δ.Σ. του Ε.Ο.Π.Υ.Υ.

ΙΙ. Ο Φορέας Ίδρυσης και Λειτουργίας Στεγών Υποστηριζόμενης Διαβίωσης (Σ.Υ.Δ.) με την επωνυμία Κάντε κλικ εδώ, για να εισαγάγετε κείμενο. και το διακριτικό τίτλο Κάντε κλικ εδώ, για να εισαγάγετε κείμενο. που εδρεύει στο Νομό Κάντε κλικ εδώ, για να εισαγάγετε κείμενο., Διεύθυνση (οδός: Κάντε κλικ εδώ, για να εισαγάγετε κείμενο. αρΚάντε κλικ εδώ, για να εισαγάγετε κείμενο., Τ.ΚΚάντε κλικ εδώ, για να εισαγάγετε κείμενο.), με  ΑΦΜ: Κάντε κλικ εδώ, για να εισαγάγετε κείμενο. ΔΟΥ: Κάντε κλικ εδώ, για να εισαγάγετε κείμενο., διαθέτει την υπ’ αρ. Κάντε κλικ εδώ, για να εισαγάγετε κείμενο. άδεια λειτουργίας, με πρωτ: Κάντε κλικ εδώ, για να εισαγάγετε κείμενο.  και τον κανονισμό λειτουργίας και διοικείται νόμιμα, και η οποία κατέχει την υπ’ αρ. πρωτ. Κάντε κλικ εδώ, για να εισαγάγετε κείμενο. βεβαίωση καλής λειτουργίας του τμήματος Κοινωνικής Αλληλεγγύης, της Δ/νσης Δημόσιας Υγείας & Κοινωνικής Μέριμνας της Γενικής Δ/νσης Δημόσιας Υγείας & Κοινωνικής Μέριμνας της οικείας Περιφέρειας, με το υπ’ αριθμ Κάντε κλικ εδώ, για να εισαγάγετε κείμενο. Φ.Ε.Κ. πιστοποίησής του ως φορέα παροχής υπηρεσιών κοινωνικής φροντίδας  και εκπροσωπείται νομίμως από το νόμιμο εκπρόσωπο Κάντε κλικ εδώ, για να εισαγάγετε κείμενο., κάτοικο Κάντε κλικ εδώ, για να εισαγάγετε κείμενο. με Α.Φ.Μ. Κάντε κλικ εδώ, για να εισαγάγετε κείμενο.  (Δ.Ο.Υ. Κάντε κλικ εδώ, για να εισαγάγετε κείμενο. ), με Α.Δ.Τ  Κάντε κλικ εδώ, για να εισαγάγετε κείμενο. και ο οποίος θα αποκαλείται στο εξής χάριν συντομίας , «ο β’ συμβαλλόμενος», 

[bookmark: bookmark2]συμφωνούν, συναποδέχονται και συνομολογούν τ' ακόλουθα:


ΠΡΟΟΙΜΙΟ
Ο Ε.Ο.Π.Υ.Υ. συμβάλλεται με όλους τους Φορείς Ίδρυσης και Λειτουργίας Σ.Υ.Δ. που πληρούν τις προϋποθέσεις του Κεφαλαίου Α της παρούσας σύμβασης προς κάλυψη της υποστηριζόμενης διαβίωσης των δικαιούχων του, όπως αυτοί προσδιορίζονται κατωτέρω και παράλληλα για την ενίσχυση της προσβασιμότητας και της ελεύθερης επιλογής των δικαιούχων του, αναπτύσσοντας δίκτυο συμβεβλημένων Φορέων Ίδρυσης και Λειτουργίας Σ.Υ.Δ..

ΑΝΤΙΚΕΙΜΕΝΟ  ΤΗΣ ΣΥΜΒΑΣΗΣ

Ο Ε.Ο.Π.Υ.Υ. καταβάλλει το ειδικό νοσήλιο – τροφείο σε Στέγες Υποστηριζόμενης Διαβίωσης σε δικαιούχους του, Άτομα με Αναπηρία (ΑμεΑ), που χαρακτηρίζονται από νοητική υστέρηση και, ενδεχομένως, κινητικές ή αισθητηριακές αναπηρίες ή δευτερογενείς ψυχικές παθήσεις και διαταραχές, και δεν μπορούν να διαβιώσουν αυτόνομα χωρίς κατάλληλη υποστήριξη.

Α. ΓΕΝΙΚΟΙ ΟΡΟΙ

1. Προϋπόθεση για τη σύναψη σύμβασης αποτελεί : 
1) να μην έχει καταγγελθεί η δραστηριοποίησή του στην Εποπτεύουσα Αρχή
2) οι νόμιμοι εκπρόσωποι, οι ασκούντες διοίκηση, ο διευθυντής, το προσωπικό υποστήριξης, το διοικητικό προσωπικό και  οι ειδικοί επιστήμονες (όταν υπάρχουν), να μην έχουν αμετάκλητες καταδικαστικές αποφάσεις σύμφωνα με τα άρθρα 68 και 153 του Ν.4281/2014, να μην τους έχει επιβληθεί οποιαδήποτε ποινή για κακουργηματική πράξη,
3) να έχει υποβάλλει στην Εποπτεύουσα Αρχή και στον Ε.Ο.Π.Υ.Υ. τον Κανονισμό Λειτουργίας του 
2. Ο β’ συμβαλλόμενος οφείλει να παρέχει υπηρεσίες υποστηριζόμενης διαβίωσης με βάση την κείμενη νομοθεσία, τις διατάξεις του Ενιαίου Κανονισμού Παροχών Υγείας (Ε.Κ.Π.Υ.) του Ε.Ο.Π.Υ.Υ., τις οδηγίες και εγκυκλίους του Ε.Ο.Π.Υ.Υ., τα προβλεπόμενα από τον Εσωτερικό Κανονισμό του β’ συμβαλλόμενου, καθώς και τα συμφωνούμενα στο παρόν.
3. Ο β’ συμβαλλόμενος οφείλει να έχει το προσωπικό, το οποίο προσδιορίζεται στο άρθρο 4 της Κοινής Υπουργικής Απόφασης υπ’ αριθμ. Π3β/Φ.ΓΕΝ/Γ.Π.οικ. 3394/2007 (ΦΕΚ Β’ 74) όπως φαίνεται από τις επίσημες καταστάσεις της Επιθεώρησης Εργασίας που έχουν κατατεθεί στον Ε.Ο.Π.Υ.Υ. και επισυνάπτονται στην παρούσα σύμβαση, καθώς επίσης κατάσταση  όσων εργάζονται στη Σ.Υ.Δ. με εργόσημο βάσει του άρθρου 74 του νόμου 4144 (ΦΕΚ 88 Α΄/2013), μη συνδεόμενο με τον Ε.Ο.Π.Υ.Υ. με οποιαδήποτε σχέση και τέλος τις συμβάσεις που έχει υπογράψει ο β’ συμβαλλόμενος με ειδικούς επιστήμονες, οι οποίοι παρέχουν έργο στη Σ.Υ.Δ. και δε συμπεριλαμβάνονται στο προσωπικό του β’ συμβαλλόμενου.
4. Ο β’ συμβαλλόμενος υποχρεούται να διαθέτει να προσαρμόζει, αντικαθιστά - ανανεώνει, συντηρεί, επισκευάζει και διατηρεί όλες τις εγκαταστάσεις, τον εξοπλισμό του, τα απαραίτητα επιστημονικά, τεχνικά και βοηθητικά μέσα και όργανα, για τη διατήρηση στο μέγιστο δυνατό βαθμό, των προσωπικών δεξιοτήτων και ικανοτήτων των διαμενόντων με νοητική υστέρηση, όπως προσδιορίστηκαν στο προοίμιο της παρούσας, όπως ορίζεται στην ΚΥΑ υπ’ αριθμ. Π3β/ ΦΕΚ 74/τ.Β/29-1-2007, όπως αυτή ισχύει, και τη νομοθεσία που διέπει τις προδιαγραφές λειτουργίας της Σ.Υ.Δ., όπως οι προδιαγραφές ορίζονται στις κείμενες διατάξεις, με σκοπό τη διαρκή φροντίδα των διαμενόντων.
5. Ο β’ συμβαλλόμενος οφείλει να τηρεί τους κανόνες υγιεινής και ασφάλειας για την αποφυγή διασποράς λοιμώξεων, την ασφαλή αποθήκευση επικίνδυνων ουσιών και τη διατήρηση των μηχανημάτων και των αναλωσίμων στο καλύτερο δυνατό επίπεδο ασφαλείας.
6. Σε περίπτωση που διαπιστωθεί με οποιονδήποτε τρόπο, ότι δικαιούχος του Ε.Ο.Π.Υ.Υ. φιλοξενείται  χωρίς να συντρέχουν οι απαραίτητοι λόγοι , ο Ε.Ο.Π.Υ.Υ. δεν αποζημιώνει τα ημερήσια νοσήλια – τροφεία  και έχει δικαίωμα να καταγγείλει τη σύμβαση.
7. Ο Ε.Ο.Π.Υ.Υ. δύναται, στα πλαίσια εφαρμογής της σύμβασης, να θέσει ποιοτικά κριτήρια, από τα οποία θα πιστοποιούνται οι υψηλές προδιαγραφές λειτουργίας και ασφάλειας του β΄ συμβαλλόμενου. Κατά την πρώτη εφαρμογή της παρούσας σύμβασης ο χρόνος υποβολής τους καθορίζεται με απόφαση του Δ.Σ. του Ε.Ο.Π.Υ.Υ. εντός έτους από την ημερομηνία έναρξης της παρούσας.
8. [bookmark: bookmark4]Η επιλογή για ένταξη του δικαιούχου του Ε.Ο.Π.Υ.Υ. σε Σ.Υ.Δ. γίνεται λαμβάνοντας υπόψη το προφίλ και τις ιδιαιτερότητες του κάθε διαμένοντα, ώστε η ομάδα που προκύπτει σε μια Στέγη να είναι αρμονική και να λειτουργεί με ομαλό τρόπο προς όφελος όλων των διαμενόντων. Θα λαμβάνεται υπόψη η λίστα αναμονής κατά προτεραιότητα, η εισήγηση της διεπιστημονικής ομάδας και η σύμφωνη γνώμη του Δ.Σ. του β’ συμβαλλόμενου, το οποίο έχει και την ευθύνη της καλής λειτουργίας της Σ.Υ.Δ..Η γνωμάτευση των μελών της Διεπιστημονικής Επιτροπής του β΄ συμβαλλόμενου, όπου βάσει των κριτηρίων εισαγωγής στις Σ.Υ.Δ., όπως αυτά περιγράφονται στον Κανονισμό Λειτουργίας του β΄ Συμβαλλόμενου, όπου υπάρχουν, αποφασίστηκε η εισαγωγή του κάθε διαμένοντα, θα βρίσκεται στη διάθεση των αρμοδίων ελεγκτικών οργάνων του Ε.Ο.Π.Υ.Υ.. 
9. Ο  β’ συμβαλλόμενος δηλώνει ότι γνωρίζει τον Ενιαίο Κανονισμό Παροχών Υγείας (Ε.Κ.Π.Υ.) του Ε.Ο.Π.Υ.Υ. και αποδέχεται την παροχή υπηρεσιών στους  δικαιούχους του Ε.Ο.Π.Υ.Υ., εφαρμόζοντας πιστά τον κανονισμό, όπως αυτός ισχύει κάθε φορά, την κείμενη νομοθεσία και οποιαδήποτε οδηγία δοθεί από τις αρμόδιες υπηρεσίες του Οργανισμού.

Β. ΥΠΟΧΡΕΩΣΕΙΣ

1. Ο  β’ συμβαλλόμενος υποχρεούται να υποβάλλει δια του νομίμου εκπροσώπου του στον Ε.Ο.Π.Υ.Υ. τα κάτωθι στοιχεία της κάθε Σ.Υ.Δ.: α) Άδεια ίδρυσης &λειτουργίας, β) Εσωτερικό Κανονισμό Λειτουργίας, γ) Επίσημη κατάσταση εργαζομένων  της Επιθεώρησης Εργασίας και του εν γένει προσωπικού της δ) Σύνθεση επιστημονικής ομάδας, ε) Υπεύθυνη δήλωση του Ν.1599/86 στην οποία να δηλώνει τις παρεχόμενες υπηρεσίες σύμφωνα με την άδεια ίδρυσης και λειτουργίας της, όπως αυτή έχει εκδοθεί από την οικεία Διεύθυνση της Περιφέρειας και στ) Υπεύθυνη Δήλωση ότι δεν λαμβάνει επιχορήγηση – χρηματοδότηση για το ίδιο φυσικό αντικείμενο από κοινοτικούς πόρους. 
2. Ο β’ συμβαλλόμενος υποχρεούται  να γνωστοποιήσει εγγράφως στον Ε.Ο.Π.Υ.Υ., τα στοιχεία του  διευθυντή ή του αναπληρωτή του με τον οποίο τα αρμόδια όργανα - υπηρεσίες του Ε.Ο.Π.Υ.Υ., μπορούν να συνεργάζονται για την εκτέλεση των όρων της παρούσας σύμβασης.
3. Ο β΄ συμβαλλόμενος υποχρεούται κατά τη σύναψη της σύμβασης να δηλώσει τον αριθμό των διαμενόντων της Σ.Υ.Δ. και τα ΑΜΚΑ αυτών, καθώς και να ενημερώνει άμεσα τον Ε.Ο.Π.Υ.Υ. για κάθε αλλαγή (αριθμός διαμενόντων – ΑΜΚΑ). Επίσης, οφείλει να τηρεί το είδος των παρεχόμενων υπηρεσιών, το εβδομαδιαίο πρόγραμμα της Σ.Υ.Δ. και το ατομικό πλάνο κάθε διαμένοντα σε ηλεκτρονικό αρχείο, το οποίο θα διατίθεται προς έλεγχο των αρμόδιων υπηρεσιακών φορέων του Ε.Ο.Π.Υ.Υ..
4. Ο β’ συμβαλλόμενος υποχρεούται να αναφέρει τις εκάστοτε μεταβολές, καθώς και κάθε αυθαίρετη απουσία ή διακοπή της φροντίδας/φιλοξενίας των διαμενόντων.

5. Ο β’ συμβαλλόμενος υποχρεούται να τηρεί τον προβλεπόμενο αριθμό διαμενόντων όπως προβλέπεται από την άδεια λειτουργίας της Σ.Υ.Δ. Ο β’ συμβαλλόμενος δικαιούται κατά τις περιόδους των διακοπών να τηρεί το ίδιο πρόγραμμα σε άλλο χώρο (π.χ. κατασκήνωση κ.α.) όπως και σε χώρους φιλοξενίας (π.χ. ξενοδοχεία - ξενώνες) με σκοπό την κοινωνικοποίηση των διαμενόντων. Τα ανωτέρω θα πιστοποιούνται από την τήρηση των σχετικών εγγράφων στον ατομικό φάκελο κάθε διαμένοντα, ενημερώνοντας τον Ε.Ο.Π.Υ.Υ. ηλεκτρονικά.
6. Ο β΄ συμβαλλόμενος έχει την υποχρέωση να δέχεται τον έλεγχο των αρμόδιων ελεγκτικών οργάνων του Ε.Ο.Π.Υ.Υ. και να θέτει υπόψη τους κάθε στοιχείο αναφερόμενο στις παρεχόμενες υπηρεσίες των δικαιούχων.
7. Εφόσον κληθεί από τον Ε.Ο.Π.Υ.Υ., ο β΄ συμβαλλόμενος είναι υποχρεωμένος να παρέχει εγγράφως, εντός των καθοριζόμενων από τις αρμόδιες υπηρεσίες προθεσμιών, οποιαδήποτε στοιχεία ή διευκρινίσεις έχουν σχέση με τις παρεχόμενες υπηρεσίες των δικαιούχων του.
8. Ο Ε.Ο.Π.Υ.Υ. διατηρεί το δικαίωμα ανά πάσα στιγμή να εφαρμόσει οποιαδήποτε άλλη σχετική ελεγκτική διαδικασία για τις υπηρεσίες που προβλέπονται στην παρούσα σύμβαση, σύμφωνα με την κείμενη νομοθεσία.
9. Ανά εξάμηνο θα αποστέλλονται συγκεντρωτικά από τον β΄ συμβαλλόμενο προς την αρμόδια υπηρεσία του Ε.Ο.Π.Υ.Υ., βεβαιώσεις από τους διαμένοντες ή των νόμιμων κηδεμόνων ή των δικαστικών συμπαραστατών τους, σχετικά με  την ολοκληρωμένη και ικανοποιητική παροχή των υπηρεσιών.
10. Ο β’ συμβαλλόμενος σε περίπτωση ασθενείας ή ατυχήματος του διαμένοντα, οφείλει αμέσως να ειδοποιήσει τους γονείς ή κηδεμόνες ή δικαστικούς συμπαραστάτες, καθώς επίσης και τις αρμόδιες  Υπηρεσίες του Ε.Ο.Π.Υ.Υ.
11. Ο Ε.Ο.Π.Υ.Υ. συνεχίζει να καταβάλλει το ειδικό νοσήλιο - τροφείο στην περίπτωση που ο διαμένοντας στη Σ.Υ.Δ. νοσηλευθεί σε δημόσιο νοσοκομείο, ιδιωτική κλινική ή κέντρο αποκατάστασης και αποδεδειγμένα, λόγω προβλημάτων του, συνοδεύεται  - επιτηρείται από υπάλληλο του Προσωπικού Υποστήριξης ή τρίτο πρόσωπο με ευθύνη και δαπάνη του β΄ συμβαλλόμενου. Μετά τις δέκα ημέρες νοσηλείας εφαρμόζεται ελεγκτική διαδικασία από πλευράς Ε.Ο.Π.Υ.Υ. σχετικά με την αναγκαιότητα νοσηλείας και την καταβολή του ειδικού νοσηλίου – τροφείου.
12. Κάθε Σ.Υ.Δ. θα πρέπει να διαθέτει φαρμακείο πρώτων βοηθειών για άμεση αντιμετώπιση μικροτραυματισμών των διαμενόντων. Να τηρεί τους κανόνες υγιεινής και ασφάλειας όπως προβλέπονται από τις κείμενες διατάξεις.
13. Δεν αποζημιώνονται υπηρεσίες του β΄ συμβαλλόμενου που έχουν αποζημιωθεί σε άλλο φορέα Σ.Υ.Δ..
14. Ο β’ συμβαλλόμενος οφείλει να παρέχει τις Υπηρεσίες του σε συνεχή βάση.
15. Ο β’ συμβαλλόμενος υποχρεούται να ενημερώνει τις οικογένειες ή τους δικαστικούς συμπαραστάτες των διαμενόντων αναφορικά με τη διαβίωση τους και να επιζητά τη συνεργασία τους.
16. Ο β’ συμβαλλόμενος υποχρεούται, κάθε μεταβολή που επέρχεται στη νομική του υπόσταση, στην άδεια και στον κανονισμό λειτουργίας του, καθώς και στη σύνθεση του επιστημονικού και λοιπού προσωπικού του, να υποβάλλει στον Ε.Ο.Π.Υ.Υ.  επικαιροποιημένα τα στοιχεία του  καθώς και την αναθεωρημένη άδεια λειτουργίας του.
17. Για την έξοδο του δικαιούχου του Ε.Ο.Π.Υ.Υ. από τις Σ.Υ.Δ. του β’ συμβαλλόμενου απαιτείται συνοδεία από εγκεκριμένο, από τον β’ συμβαλλόμενο, προσώπου ή φροντιστή ή υπαλλήλου των Σ.Υ.Δ.. Σε κάθε περίπτωση θα ενημερώνεται η Κοινωνική Λειτουργός της Σ.Υ.Δ. και θα υπογράφεται από τον συνοδό το βιβλίο εξόδου – εισόδου και το τηλέφωνο επικοινωνίας με τον συνοδό. Σε περίπτωση εξόδου διαμένοντα χωρίς συνοδεία απαιτείται απόφαση της Διεπιστημονικής Ομάδας. Τα βιβλία εξόδου – εισόδου και τα τηλέφωνα επικοινωνίας με τους συνοδούς θα βρίσκονται στη διάθεση των αρμόδιων ελεγκτικών οργάνων του Ε.Ο.Π.Υ.Υ.. Η διαπίστωση μη τήρησης της ανωτέρω διαδικασίας αποτελεί ουσιώδη λόγο επιβολής κυρώσεων στον β’ συμβαλλόμενο.
[bookmark: bookmark5]18. Εάν κατά τον έλεγχο των αρμόδιων ελεγκτικών οργάνων του Ε.Ο.Π.Υ.Υ. διαπιστωθεί ότι ο δικαιούχος του Ε.Ο.Π.Υ.Υ. απουσιάζει από τη Σ.Υ.Δ. χωρίς να συντρέχουν οι προϋποθέσεις της παραγράφου Β17, για λόγους που δεν αφορούν την ομαδική ψυχαγωγία, την επιμόρφωσή του ή για λόγους υγείας ή για προγραμματισμένη επίσκεψη στο οικογενειακό περιβάλλον, τότε ο Ε.Ο.Π.Υ.Υ. δεν αποζημιώνει τα αντίστοιχα τροφεία και επιβάλλονται στον β’ συμβαλλόμενο οι προβλεπόμενες κυρώσεις.

Γ. ΔΙΑΔΙΚΑΣΙΑ ΕΙΣΑΓΩΓΗΣ

1. Στις Σ.Υ.Δ. εισάγονται:
1) Άτομα με ελαφριά και μέση νοητική υστέρηση, ή άλλη αναπηρία (με ανεπτυγμένο βαθμό αυτονομίας και αυτοεξυπηρέτησης) για τα οποία δεν απαιτείται υψηλού βαθμού υποστήριξη εκ μέρους του Φορέα. 
2) Άτομα με βαριά νοητική υστέρηση,  αυτισμό, εγκεφαλική παράλυση, κινητικές ή πολλαπλές αναπηρίες (με περιορισμένο βαθμό αυτονομίας και αυτοεξυπηρέτησης) για τα οποία απαιτείται υψηλού βαθμού υποστήριξη εκ μέρους του Φορέα. 
2. Η εισαγωγή των δικαιούχων του Ε.Ο.Π.Υ.Υ. στη Σ.Υ.Δ. γίνεται με ηλεκτρονική αναγγελία έπειτα από έλεγχο της ασφαλιστικής του ικανότητας.
3. Για την εισαγωγή και απόδοση του ειδικού νοσηλίου – τροφείου από τον  Ε.Ο.Π.Υ.Υ. βάσει της κείμενης νομοθεσίας, όπως ισχύει, είναι απαραίτητο να υπάρχουν και να διατηρούνται σε αρχείο, φυσικό ή και ηλεκτρονικό, ανά διαμένοντα τα κάτωθι: α) η χρονολογημένη κατά προτεραιότητα αίτηση του γονέα ή του κηδεμόνα ή του δικαστικού συμπαραστάτη, β) η αναλυτική ιατρική γνωμάτευση από ιατρό σχετικής με την πάθηση ειδικότητας, γ) η απόφαση προσδιορισμού ποσοστού αναπηρίας από τα ΚΕΠΑ ή από αρμόδια Υγειονομική Επιτροπή, η οποία λειτουργούσε προς της συστάσεως των ΚΕΠΑ και η απόφαση βρίσκεται εν ισχύ, δ) βεβαίωση κοινωνικής έρευνας από Κοινωνικούς Λειτουργούς του ευρύτερου Δημόσιου τομέα όπου υπάρχει, ε) βεβαίωση για το Δείκτη νοημοσύνης εφάπαξ όπου προβλέπεται, στ) Έκθεση της Διεπιστημονικής Ομάδας του Φορέα λειτουργίας της Σ.Υ.Δ. περί καταλληλότητας της Σ.Υ.Δ. για το συγκεκριμένο άτομο αλλά και της ανάγκης ένταξης του ατόμου σε Σ.Υ.Δ. και σύμφωνη γνώμη του Δ.Σ.  του φορέα για την αποδοχή εισδοχής του διαμένοντα στη ΣΥΔ.
Τα ανωτέρω απαιτούνται  για την αρχική εισαγωγή στη Σ.Υ.Δ. και στη συνέχεια ανάλογα τη βαρύτητα και την ιδιαιτερότητα του κάθε περιστατικού και την κρίση της Διεπιστημονικής Ομάδας του Φορέα της Σ.Υ.Δ. παρατείνεται η χρονική διάρκεια κατ’ έτος. Τα εν λόγω στοιχεία τηρούνται στον ατομικό φάκελο του  διαμένοντα και βρίσκονται στη διάθεση των ελεγκτικών Οργάνων του Ε.Ο.Π.Υ.Υ..
Ειδικότερα, η γνωμάτευση χορηγείται από Διευθυντή ιατρό ή τον αναπληρωτή του  ή επιμελητή Α’ ή Β’ σχετικής με την πάθηση ειδικότητας (π.χ. παιδοψυχιάτρου, ψυχιάτρου, νευρολόγου και εξειδικευμένους ιατρούς στην αναπτυξιολογία κ.τλ), κρατικών ή πανεπιστημιακών νοσοκομείων ή μονάδων υγείας - κέντρων υγείας. Επίσης από οικογενειακό ιατρό του ΠΕ.ΔΥ, ή κέντρο παιδοψυχικής υγιεινής ΠΕΔΥ ή κέντρο ψυχικής υγείας - ιατροπαιδαγωγικό κέντρο δημόσιο ή εποπτευόμενο από δημόσιο φορέα.

[bookmark: bookmark6]Δ. ΟΙΚΟΝΟΜΙΚΟΙ ΟΡΟΙ

1. Ο Ε.Ο.Π.Υ.Υ. αποζημιώνει τον β΄ συμβαλλόμενο με το ειδικό νοσήλιο - τροφείο για τα Άτομα με Αναπηρίες τα οποία διαβιούν σε Στέγες Υποστηριζόμενης Διαβίωσης, ανά ημέρα, άτομο και είδος αναπηρίας όπως ορίζεται από την ΚΥΑ (ΦΕΚ 172, τ Β, 30/01/2014). 
2. Στην έννοια του ειδικού νοσηλίου- τροφείου περιλαμβάνονται η διαμονή  επί 24 ώρου  με παροχές όπως αναφέρονται στο άρθρο 3 της ΚΥΑ (ΦΕΚ 74/τ.Β/29-1-2007).
3. Ο β΄ συμβαλλόμενος υποχρεούται κατά το χρόνο σύναψης της παρούσας Σύμβασης να ενημερώσει τον Ε.Ο.Π.Υ.Υ. ανά ΑΜΚΑ δικαιούχου Ε.Ο.Π.Υ.Υ. την κατάταξή του ως προς το ύψος του ειδικού νοσηλίου – τροφείου, διαθέτοντας τα απαραίτητα στοιχεία (ΚΕΠΑ, γνωματεύσεις κτλ) τα οποία θα βρίσκονται στη διάθεση των αρμόδιων ελεγκτικών οργάνων του Ε.Ο.Π.Υ.Υ..
4. Συνομολογείται ακόμη ότι ο Ε.Ο.Π.Υ.Υ. ουδεμία ευθύνη φέρει έναντι του β’ συμβαλλόμενου για οποιαδήποτε ζημία τυχόν προξενήσουν στην περιουσία του οι δικαιούχοι του Ε.Ο.Π.Υ.Υ. που  διαμένουν σε αυτόν και δεν δικαιούται οποιαδήποτε αποζημίωση από τον Ε.Ο.Π.Υ.Υ.. 
5. [bookmark: bookmark7]Σε περίπτωση οριστικής διακοπής της διαμονής λόγω αποχωρήσεως του δικαιούχου Ε.Ο.Π.Υ.Υ., ο Ε.Ο.Π.Υ.Υ. απαλλάσσεται από την υποχρέωση καταβολής των νοσηλίων- τροφείων  από την ημέρα διακοπής της διαμονής του δικαιούχου.
6. Η ηλεκτρονική υποβολή της μηνιαίας δαπάνης του β’ συμβαλλόμενου ολοκληρώνεται το αργότερο μέχρι την 20η του επόμενου μήνα, άλλως δεν αναγνωρίζονται και δεν αποζημιώνονται οι δαπάνες του μήνα υποβολής, σύμφωνα με την κείμενη νομοθεσία.
Οι λοιπές διαδικασίες και δικαιολογητικά υποβολής καθορίζονται από σχετικές εγκυκλίους και οδηγίες του Ε.Ο.Π.Υ.Υ.
7. Το σύνολο της υποβληθείσας μηνιαίας δαπάνης στο πληροφοριακό σύστημα του Ε.Ο.Π.Υ.Υ. υπόκειται σε εκπτώσεις σύμφωνα με τις εκάστοτε ισχύουσες διατάξεις. 
8. Οι μηνιαίες δαπάνες του β’ συμβαλλόμενου ελέγχονται, εκκαθαρίζονται και εξοφλούνται από τις αρμόδιες διοικητικές υπηρεσίες του Ε.Ο.Π.Υ.Υ. εντός 90 ημερών από την καταληκτική ημερομηνία υποβολής. Για τον έλεγχο και την εκκαθάριση των δαπανών του β΄ συμβαλλόμενου εφαρμόζεται η υπ’αριθ. ΚΥΑ Β2β/οικ.38642/30-5-2016 (ΦΕΚ 1536/τ.Β/31-5-2016) όπως ισχύει κάθε φορά και η κείμενη νομοθεσία. Ο Ε.Ο.Π.Υ.Υ. ολοκληρώνει εντός του ως άνω χρονικού διαστήματος την τελική εκκαθάριση των υποβληθεισών δαπανών του β’ συμβαλλόμενου.
9. Ο β΄ συμβαλλόμενος απαγορεύεται να ζητήσει ή να εισπράξει επιπλέον αμοιβή από το δικαιούχο ή τους οικείους του, για τις υπηρεσίες της παρούσας σύμβασης, πέραν των οριζόμενων στην κείμενη νομοθεσία. Συνέπεια της παράβασης αυτής είναι λόγος επιβολής των προβλεπόμενων κυρώσεων στον β’  συμβαλλόμενο. 

Ε. ΙΣΧΥΣ ΣΥΜΒΑΣΗΣ
[bookmark: bookmark8]1. ΓΕΝΙΚΑ
Η ισχύς της παρούσας Σύμβασης ορίζεται για δύο έτη (2) έτη με δυνατότητα αυτοδίκαιης παράτασής για ένα (1) έτος ακόμη, εφόσον δεν υπάρξει καταγγελία της από το ένα ή το άλλο συμβαλλόμενο μέρος.
[bookmark: bookmark9]Αρχίζει σήμερα στις …………………… και λήγει στις  ……………………. .

2. ΚΑΤΑΓΓΕΛΙΑ - ΠΟΙΝΙΚΕΣ ΡΗΤΡΕΣ
2.1. Όλοι οι όροι της παρούσης συμφωνούνται ως ουσιώδεις.
2.2. Ο Ε.Ο.Π.Υ.Υ. δικαιούται να καταγγείλει οποτεδήποτε αζημίως την παρούσα, στο σύνολο της ή εν μέρει, εφόσον διαπιστώσει παράβαση οποιουδήποτε όρου της σύμβασης. Η ισχύς της καταγγελίας επέρχεται από τη δέκατη εργάσιμη ημέρα από την ημερομηνία της εγγράφου γνωστοποίησης της καταγγελίας από τον Ε.Ο.Π.Υ.Υ. προς τον β΄ συμβαλλόμενο.
2.3. Ο β’ συμβαλλόμενος δικαιούται να καταγγείλει αζημίως την παρούσα σύμβαση συνολικά για αποδεδειγμένη παράβαση των όρων αυτής από τον Ε.Ο.Π.Υ.Υ. και μετά από υποβολή αιτιολογημένων εξηγήσεων για τους λόγους καταγγελίας προς τον Ε.Ο.Π.Υ.Υ. Η ισχύς της καταγγελίας επέρχεται από τη δέκατη εργάσιμη ημέρα από την ημερομηνία της εγγράφου γνωστοποίησης της καταγγελίας από τον β’ συμβαλλόμενο  προς τον Ε.Ο.Π.Υ.Υ.
2.4. Η παρούσα λύεται αυτοδικαίως σε περίπτωση που υποβληθεί αίτηση πτώχευσης ή το Νομικό Πρόσωπο  κηρυχθεί με τελεσίδικη απόφαση σε πτώχευση ή αυτό τεθεί σε καθεστώς εκκαθάρισης.
2.5. Αμφότερα τα μέλη μπορούν να καταγγείλουν την παρούσα οποτεδήποτε, για σπουδαίο λόγο.
2.6. Ο Ε.Ο.Π.Υ.Υ. διατηρεί το δικαίωμα μονομερούς καταγγελίας της παρούσας στο σύνολο της, χωρίς υπαιτιότητα του άλλου μέρους, κατόπιν προηγούμενης έγγραφης ενημέρωσης τρεις (3) μήνες νωρίτερα από την ημερομηνία που θα επέλθει η ισχύς της καταγγελίας.
2.7. Σε περίπτωση κατά την οποία η παρούσα σύμβαση λήξει ή λυθεί για οποιονδήποτε λόγο, ο β’ συμβαλλόμενος υποχρεούται στη συνέχιση της παροχής των υπηρεσιών του στους ήδη διαμένοντες  δικαιούχους του Ε.Ο.Π.Υ.Υ., με το συμφωνηθέν ημερήσιο νοσήλιο - τροφείο και μέχρι ο δικαιούχος να μετακινηθεί σε άλλη δομή οριστικά και για οποιονδήποτε λόγο,  ο δε Ε.Ο.Π.Υ.Υ. υποχρεούται να καταβάλει τα σχετικά ειδικά νοσήλια - τροφεία .
2.8. Σε περίπτωση υπαίτιας παράβασης των όρων της σύμβασης από τον β’ συμβαλλόμενο, η οποία έχει πιστοποιηθεί από τις αρμόδιες ελεγκτικές υπηρεσίες του Ε.Ο.Π.Υ.Υ., ο Οργανισμός δύναται να επιβάλει α) ποινική ρήτρα στον β’ συμβαλλόμενο για ποσό ίσο με το 20% των οφειλομένων από τον Ε.Ο.Π.Υ.Υ. για νοσήλια - τροφεία του τελευταίου ημερολογιακού μήνα προ της ημερομηνίας έναρξης της διαπιστωθείσας παράβασης και β) την οριστική καταγγελία της σύμβασης.
2.9. Αμφότερα τα μέλη αποδέχονται ρητά ότι οι ανωτέρω ποινικές ρήτρες είναι εύλογες και δίκαιες.
2.10. Οι παραπάνω κυρώσεις είναι ανεξάρτητες από τυχόν άλλες κυρώσεις που προβλέπουν οι εκάστοτε ισχύουσες διατάξεις  για τις ίδιες παραβάσεις (ποινικές, πειθαρχικές, αστικές), όπως περιγράφονται, καθορίζονται και κατακυρώνονται μετά από τις προβλεπόμενες από το Νόμο σχετικές διαδικασίες.
2.11. [bookmark: bookmark10]Για την επίλυση κάθε διένεξης ή διαφοράς σχετικής με την παρούσα σύμβαση αρμόδια ορίζονται τα Δικαστήρια Αθηνών.     

3. ΤΡΟΠΟΠΟΙΗΣΕΙΣ
1.Οποιαδήποτε μεταβολή των όρων της παρούσας σύμβασης θα γίνεται και θα αποδεικνύεται με έγγραφη συμφωνία. Κάθε τροποποίηση γίνεται με νεότερη έγγραφη συμφωνία μεταξύ των συμβαλλομένων αποκλειόμενης κάθε μονομερούς ενέργειας ή απόφασης.
2. Αμφότερα τα μέρη διατηρούν το δικαίωμα επαναδιαπραγμάτευσης της παρούσας σύμβασης, με στόχο την παροχή  υπηρεσιών  σε δικαιούχους του Ε.Ο.Π.Υ.Υ.
[bookmark: bookmark11]
4. ΤΕΛΙΚΟΙ ΟΡΟΙ
1. Η παρούσα κατισχύει κάθε προηγούμενης συμφωνίας μεταξύ των συμβαλλομένων, προφορικής ή γραπτής.
2. Για κάθε θέμα που δεν ρυθμίζεται με την παρούσα σύμβαση εφαρμόζονται οι διατάξεις του Ενιαίου Κανονισμού Παροχών Υγείας του Ε.Ο.Π.Υ.Υ. όπως ισχύει κάθε φορά, οι αποφάσεις ΔΣ του Ε.Ο.Π.Υ.Υ., οι εγκύκλιοι και οι οδηγίες των αρμόδιων διευθύνσεων του Ε.Ο.Π.Υ.Υ. και η εν γένει νομοθεσία .
3.Για την κύρωση των παραπάνω οι συμβαλλόμενοι υπέγραψαν την παρούσα σύμβαση σε τρία (3) όμοια πρωτότυπα,  με ημερομηνία και τόπο τα αναφερόμενα στην αρχή της παρούσας και πήραν ο β’ συμβαλλόμενος ένα όμοιο πρωτότυπο  υπογεγραμμένο και δύο ο Ε.Ο.Π.Υ.Υ. .


ΟΙ ΣΥΜΒΑΛΛΟΜΕΝΟΙ

